Μια αποκαλυπτική συνέντευξη έδωσε η Όλγα Κεφαλογιάννη στην Athens Voice όπου μεταξύ άλλων παραδέχθηκε πως ο γάμος της με τον επιχειρηματία Μάνο Πενθερουδάκη έχει τελειώσει. Και, σύμφωνα με πληροφορίες, αυτό αναγκάστηκε να το κάνει κυρίως για να κλείσει τα στόματα και να σταματήσει το όργιο φημών που μιλούσαν για τρίτο πρόσωπο στη σχέση του ζευγαριού διότι ο χωρισμός τους ήταν ήδη γνωστός αλλά όχι ανακοινώσιμος.

Έτσι, με αυτό τον τρόπο απελευθερώνεται και δηλώνει ελεύθερη και ωραία. Και μάλιστα, η σέξι κατά πολλούς βουλευτής της Νέας Δημοκρατίας πρόσφατα εμφανίστηκε αρκετά ανανεωμένη, και έχοντας αποχωριστεί τα μακριά της μαλλιά.

Χαρακτηριστικό το απόσπασμα της συνέντευξης:

-Σε προσωπικό επίπεδο; Πώς πιστεύετε ότι θα είναι η καινούργια χρονιά; Τι στόχους βάζετε;

«Να μπορώ να λειτουργώ σε ισορροπία, να βιώνω τις χαρές και τις λύπες της ζωής μαζί με την οικογένειά μου και τους φίλους μου. Βρίσκομαι σε ένα μεταβατικό στάδιο γιατί πολύ πρόσφατα έκλεισε ένα μεγάλο κεφάλαιο της ζωής μου που αφορά στον γάμο μου. Ήταν μια μακρά και δημιουργική περίοδος που μόνο καλές αναμνήσεις αφήνει. Τώρα χρειάζεται ανασύνταξη, όπως σε κάθε καινούργια αρχή».